PRAVILNIK

O VRSTI I GODIŠNJOJ KOLIČINI AMBALAŽE KORIŠĆENE ZA UPAKOVANU ROBU STAVLJENU U PROMET ZA KOJU PROIZVOĐAČ, UVOZNIK, PAKER/PUNILAC I ISPORUČILAC NIJE DUŽAN DA OBEZBEDI UPRAVLJANJE AMBALAŽNIM OTPADOM

("Sl. glasnik RS", br. 70/2009)

**Član 1**

Ovim pravilnikom propisuju se vrsta i godišnja količina ambalaže korišćene za upakovanu robu stavljenu u promet za koju proizvođač, uvoznik, paker/punilac i isporučilac nije dužan da obezbedi upravljanje amablažnim otpadom.

**Član 2**

Proizvođač, uvoznik, paker/punilac i isporučilac nije dužan da obezbedi propisano upravljanje ambalažnim otpadom, ako ukupna količina ambalažnih sirovina (staklo, papir, karton i višeslojna ambalaža sa pretežno papir-kartonskom komponentom, metal, plastika, drvo, ostali ambalažni materijali) korišćenih za upakovanu robu koju stavljaju u promet, u toku jedne kalendarske godine ne prelazi količinu od 1000 kg.

**Član 3**

Ovaj pravilnik stupa na snagu osmog dana od dana objavljivanja u "Službenom glasniku Republike Srbije".